Rojallemingtonspā

Rojallemingtonspā (; ) ir kūrortpilsēta un pagasts Anglijas rietumos, Vorikšīras grāfistes Vorikas distrikta administratīvais centrs un lielākā apdzīvotā vieta. Atrodas grafistes vidusdaļā Lemas upes krastos pie tās ietekas Eivonā  no grāfistes centra Vorikas un  no valsts galvaspilsētas Londonas. Pašā pilsētā ir 51 tūkstotis iedzīvotāju, bet kopā ar Voriku, Vaitnešu un piepilsētas ciemiem veido aglomerāciju ar 104 tūkstošiem iedzīvotāju.

 Vēsture 
Vēstures avotos pirmoreiz minēta 1086. gadā Pastardienas grāmatā kā Lamintone. 400 gadu garumā ciemu kontrolēja Kenilvertas priorija, par ko liecināja tā agrākasi nosaukums Leamington Priors. Minerālūdeņi ciema apkārtnē bijuši zināmi jau kopš romiešu laikiem, bet tos no jauna atklāja 1784. gadā. Kūrorts sāka attīstīties 19. gadsimta sākumā ap vēsturisko ciemu Lemas kreisajā krastā, bet ātri izpletās arī upes otrā krastā."The borough of Leamington Spa". British History Online. Kūrorts ātri kļuva populārs bagātnieku un prominenču vidū. 1838. gadā karaliene Viktorija dāvāja Lemingtonas kūrortam titulu «Karaliskais» (Royal), ko iekļāva pilsētas nosaukumā. 1844. gadā tika atklāta dzelzceļa satiksme. Pilsētas iedzīvotāju skaits pieauga no 315 cilvēkiem 1801. gadā līdz 27 tūkstošiem 1901. gadā. Kad kūrorta popularitāte 19. gadsimta beigās sāka mazināties, pilsēta kļuva populāra kā dzīvesvieta pensionāriem, kā arī netālo Birmingemas un Koventri vidusšķiras iedzīvotājiem. Mūsdienās pilsētā attīstīta digitālo tehnoloģiju nozare un to dažkārt dēvē par «Silīcija spā».

 Sports 
Lemingtona ir cieši saistīts ar zāliena tenisa dibināšanu. Pirmo tenisa klubu pasaulē 1872. gadā izveidoja pilsētas mērs Henrijs Džems un Augurio Pereira, kuri bija sākuši spēlēt tenisu Pereiras dārzā. Tas atradās tieši aiz bijušās Manor House viesnīcas, un mūsdienu zāliena tenisa noteikumi tika izstrādāti 1874. gadā Lemingtonas tenisa klubā.Tennis Club history

 Atsauces 

 Ārējās saites 

Kategorija:Anglijas pilsētas
Kategorija:Vorikšīra